על מדים

**על מדים** (באנגלית: **Boots**) היא סדרת דרמה צבאית אמריקאית, שנוצרה על ידי אנדי פארקר ומבוססת על ספר הזיכרונות "The Pink Marine" מאת גרג קופ וייט. העלילה עוקבת אחר קמרון קופ, נער הומוסקסואל מעיירה בלואיזיאנה, ארצות הברית, המצטרף לחיל הנחתים של ארצות הברית בעקבות חברו הטוב ביותר, ריי מקאפי.

על אף שהספר מתרחש בשנת 1979, עלילת הסדרה ממוקמת בשנות ה-90, ומתמקדת בקופ, במקאפי ובחבריהם לחיל הנחתים במהלך הטירונות, כמו-כן גם באמו של קופ המתמודדת עם החלטתו של בנה להתגייס.

הסדרה עלתה לשירות הזרמת המדיה "נטפליקס" ב-9 באוקטובר 2025.
 
## רקע עלילתי
בשנות ה-90 מצטרף קמרון קופ, נער אמריקאי הומוסקסואל ארוניסט, באופן ספונטני לחיל הנחתים של ארצות הברית בעקבות חברו הטוב ביותר, ריי מקאפי. הסדרה מתארת את חוויותיהם, ואלה של חבריהם, לאורך קורס הטירונות הקשה.

## צוות השחקנים
### שחקנים ראשיים
* מיילס הייזר – **קמרון קופ**
* מקס פארקר – סמל **ליאם רוברט סאליבן**
* ורה פרמיגה – **ברברה קופ**
* ליאם או – **ריי מקאפי**
* סדריק קופר – סמל המטה **מרקוס מקינון**
* אנה איורה – קפטן **דניז פחרדו**
* אנגוס או'בריאן – **תדאוס בו סטרלינג היקס**
* דומיניק גודמן – **איזאיה נאש**
* קירון מור – **ניקולס סלובצ'ק**
* ניקולס לוגן – סמל **קארי ויין האוויט**
* בלייק ברט – **ג'ון באומן**
* ריקו פריס – **סנטוס סנטוס**
### שחקנים משניים
* ברנדון טיילר מור – **קודי באומן**
* זאק רוריג – סמל **נוקס**
* אנתוני מרבל – **הארלן מקאפי**
* ג'וי אוסמנסקי – **סצוקו מקאפי**
* איוון הוי ג'וניור – **בנג'י קופ**
* לוגן גולד – **מו מייסון**
* ג'ק קיי – **ג'ושוע ג'ונס**
* טרוי לי-אן ג'ונסון – **אליס**
* ג'ונתן ניבס – **אדוארדו אוצ'ואה**
* ברט דלטון – סמל **פיטובסקי**
* בו מירצ'וף – **רוב מייטרה**
* סאשין בהאט – מייג'ור **וילקינסון**

## הפקה
### פיתוח
הסדרה הופקה על ידי "Sony Pictures Television" ו-"Act III Productions", ומבוססת על ספר הזיכרונות משנת 2015, "The Pink Marine", מאת גרג קופ וייט, המשמש גם כמפיק בפועל. הפקת הסדרה הוזמנה על ידי שירות הזרמת המדיה "נטפליקס" במאי 2023, ונכנסה לשלב ההפקה המוקדמת ב-7 ביוני 2023. יוצר הסדרה הוא אנדי פארקר, שעיבד את הספר לטלוויזיה ומשמש כשואוראנר ומפיק בפועל, לצד ג'ניפר ססיל המשמשת כמפיקה בפועל וכשואוראנרית-שותפה. נורמן ליר וברנט מילר משמשים גם הם כמפיקים בפועל, יחד עם רייצ'ל דייווידסון וסקוט הורנבאכר. פיטר הור משמש כבמאי הפרק הראשון וכמפיק בפועל נוסף.
### ליהוק
צוות השחקנים הראשיים כולל את ורה פרמיגה, מיילס הייזר, ליאם או, אנה איורה, בלייק ברט, קירון מור, דומיניק גודמן, אנגוס או'בריאן וריקו פריס. באוגוסט 2025 נמסר כי רבים מחברי הצוות השחקנים הראשי חתמו על אפשרות להשתתף בעונה שנייה. צוות השחקנים המשניים כולל את ברנדון טיילר מור, זאק רוריג, אנתוני מרבל, ג'וי אוסמנסקי, איוון הוי ג'וניור, לוגן גולד, ג'ק קיי, טרוי לי-אן ג'ונסון, ג'ונתן ניבס וברט דלטון.
### צילומים
צילומי העונה הראשונה החלו בקיץ 2023, אך הושבתו כעבור שבוע עקב שביתת אמני הטלוויזיה והרדיו בשנת 2023. הצילומים חודשו במרץ 2024 והושלמו באוגוסט 2024.

## הפצה
הסדרה עלתה לשירות הזרמת המדיה "נטפליקס" ב-9 באוקטובר 2025.

## ביקורת
באתר הביקורות "Rotten Tomatoes", קיבלה הסדרה את הציון 93% על בסיס 27 ביקורות מבקרים. באתר "Metacritic", המשתמש בממוצע משוקלל, קיבלה הסדרה את הציון 73/100 על סמך 18 ביקורות, דבר המעיד על "ביקורות חיוביות לרוב".

## קישורים חיצוניים

**כתבות:**
* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2025
קטגוריה:סדרות דרמה אמריקאיות
קטגוריה:סדרות להט"ב
קטגוריה:סדרות טלוויזיה המבוססות על סיפור אמיתי
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות